Sobu najwjetše twarske předewzaće Łazowskeje gmejny je tuchwilu wobšěrne saněrowanje Wulkoždźarowskeje zakładneje šule. Za to su čłonojo gmejnskeje rady wčera dalše nadawki přepodali.
Łaz (AK/SN). We wobłuku cyłkowneho saněrowanja Zakładneje šule „Při Hórnikečanskim jězoru“ Wulke Ždźary su čłonojo Łazowskeje gmejnskeje rady na swojim wčerawšim posedźenju wjacore nadawki za ponowjenje tamnišeje sportownje přepodali. Tak ma twarski zawod z Łaza za 36 000 eurow kachlicy skłasć, a Delnjowujězdźanske předewzaće přewozmje za 42 000 eurow suchotwar. Jednohłósnje wobzamknychu tohorunja wudawki za planowanje projekta a za mjeńše předdźěła w cyłkownym wobjimje 111 000 eurow.
pol_Latn szl_Latn